《严公解相还豫章追送淞陵作三首 其二》
明代·皇甫汸

明时扈圣廿年馀，始得衔恩谢直庐。秀水池台非旧筑，钤冈花径是新除。

县家岁给山公粟，门巷高悬薛氏车。舟泊吴江秋乍冷，野人聊为献鲈鱼。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。